Sant-Pêr-ha-Mikelon (galleg ha stumm ofisiel: Saint-Pierre-et-Miquelon) a zo ur strollegezh tramor eus ar Frañs en Amerika an Norzh, e gwalarn ar Meurvor Atlantel, 25 km er-maez d’an Douar-Nevez (Kanada), e Pleg-mor ar Sant-Laorañs. Un enezeg eo hag a ya teir enezenn bennañ d’hech ober: Sant-Pêr, Mikelon ha Langlade, an div ziwezhañ-mañ a zo stag an eil ouzh eben gant un erv. 242xa0km² a zo en holl ha 6xa0290 a dud (e 2011) o vevañ eno.